มันนี่ทูเดย์
เซียนเชื่อราคาทองคำไม่หลุด 1.7 หมื่นบาท
25 เม.ย. 2556

เซียนเชื่อราคาทองคำไม่หลุด 1.7 หมื่นบาท
น.ส.ฐิภา นววัฒนทรัพย์ ประธานเจ้าหน้าที่บริหาร บริษัท วายแอลจี บูลเลี่ยน แอนด์ ฟิวเจอร์ส กล่าวว่า ราคาทองระยะสั้นอาจดีดตัวขึ้นบ้างที่ระดับบาททองคำละ 19,500 บาท แต่ระยะสั้นอาจจะมีแรงเทขายออกมาบ้าง ทำให้ราคาทองคำย่อตัวเคลื่อนไหวลงมาที่ 18,50017,500 บาท และประเมินว่าราคาทองคำปีนี้จะลดลงไม่ต่ำกว่า 1.71.8 หมื่นบาท ซึ่งเป็นราคาต้นทุนหน้าเหมือง และมีโอกาสจะฟื้นตัวขึ้นสูงสุดประมาณ 2.1 หมื่นบาท
นอกจากนี้ ราคาทองปีนี้มีความผันผวนมากกว่าปีที่ผ่านมา โดยในช่วง 4 เดือนแรกปีนี้ผันผวนประมาณ 10% ประกอบกับค่าเงินบาทแข็งค่าต่อเนื่อง โดยแข็งค่าขึ้นมาแล้ว 6% ทำให้ราคาทองคำในประเทศลดลงแล้ว 10% ขณะที่ราคาทองคำในตลาดโลกลดลง 5% ตั้งแต่ต้นปีที่ผ่านมา ดังนั้นนักลงทุนต้องลงทุนระยะสั้น อย่าถือลงทุนยาว
นัดไต่สวนคดีกรุงไทยปล่อยกู้กฤษดามหานคร 
ที่ศาลฎีกาแผนกคดีอาญาของผู้ดำรงตำแหน่งทางการเมือง เมื่อวันที่ 24 เม.ย.ที่ผ่านมา นายชัยสิทธิ์ ตราชูธรรม ประธานแผนกคดีเลือกตั้งในศาลฎีกา เจ้าของสำนวนคดีปล่อยกู้ธนาคารกรุงไทย 9,900 ล้านบาท พร้อมองค์คณะ รวม 9 คน นัดพร้อมเพื่อกำหนดวันสืบพยาน คดีหมายเลขดำ อม.3/2555 ที่นายจุลสิงห์ วสันตสิงห์ อัยการสูงสุด เป็นโจทก์ ยื่นฟ้อง พ.ต.ท.ทักษิณ ชินวัตร อดีตนายกรัฐมนตรี นายวิโรจน์ นวลแข อดีตกรรมการผู้จัดการธนาคารกรุงไทย เจ้าหน้าที่ธนาคารกรุงไทย และบริษัทในเครือของบริษัท กฤษดามหานคร กับพวกรวม 27 ราย เป็นจำเลยในความผิดฐานเป็นเจ้าหน้าที่ปฏิบัติหน้าที่โดยมิชอบ และโดยทุจริตตามประมวลกฎหมายอาญา มาตรา 157 ความผิด พ.ร.บ.ว่าด้วยความผิดของพนักงานในองค์การหรือหน่วยงานของรัฐ พ.ศ. 2502 ความผิด พ.ร.บ.การธนาคารพาณิชย์ พ.ศ. 2505 ความผิด พ.ร.บ.หลักทรัพย์และตลาดหลักทรัพย์
ศาลอนุญาตให้คู่ความทั้งสองฝ่ายได้แถลงการณ์ด้วยวาจาเปิดคดีในวันที่ 29 ก.ค.นี้ เวลา 09.30 น. และให้นัดไต่สวนพยานคดีนี้ทุกวันจันทร์ โดยเริ่มไต่สวนพยานโจทก์ครั้งแรกในวันที่ 5 ส.ค.นี้ เวลา 09.30 น.